open-index/open-wikipedia-markdown huggingface dataset:
Riigivolikogun vaalit 1940

**Riigivolikogun vaalit 1940** olivat Viron parlamenttivaalit. Ne pidettiin Konstanin Pätsin valtakaudella säädetyn Viron vuoden 1938 perustuslain mukaisesti 14.–15. heinäkuuta 1940. 

Vaalit eivät olleet vapaat, sillä Neuvostoliiton vaikutusvalta Virossa oli kasvanut suureksi sen jälkeen kun maahan oli syksystä 1939 alkaen tullut Neuvostoliiton joukkoja. Vain Viron työväenliitto ETRL () -nimiseen kommunistijohtoiseen blokkiin kuuluneet saivat asettua ehdokkaiksi. 

Vaalit voitti ETRL, joka virallisten tietojen mukaan sai 92,8&nbsp;% äänistä ja äänestysprosentti oli 84,1&nbsp;%. Tosin äänestysprosenttia nostettiin keinotekoisesti vähentämällä äänioikeutettujen kansalaisten määrää (noin 35&nbsp;000 kansalaista katosi vaaliluettelosta). Hylättyjä ääniä oli 7,2 %. Kaikki 80 Viron Työväenliiton ehdokasta julistettiin valituiksi. 

Pätsin valtakausi oli päättynyt Neuvostoliiton miehitettyä Viron kesäkuun puolivälissä 1940. Monet hallituksen silloiset ja aiemmat jäsenet karkotettiin tai teloitettiin, mukaan lukien kahdeksan entistä pääministeriä ja 38 ministeriä. Ne vastuuhenkilöt, joita venäläiset eivät tavoittaneet, pakenivat maasta tai piiloutuivat.

## Lähteet
Islannin kansallismuseo

**Islannin kansallismuseo** () on museo Reykjavíkissa Islannissa. Se perustettiin nimellä *Forngripasafnið* eli Antiikkikokoelma 24. helmikuuta 1863, mutta sen nykyinen nimi otettiin käyttöön vuonna 1911. Vuonna 1950 museo siirtyi nykyiselle paikalleen, Suðurgata-kadun varteen, mitä ennen se sijaitsi Reykjavíkin eri ullakoilla, mukaan lukien kulttuuritalon ullakolla noin 40 vuoden ajan.

Museon pysyvä näyttely käsittelee Islannin historiaa ja sisältää noin 2&nbsp;000 esinettä aina Islannin asuttamisesta nykypäivään. 

## Lähteet

## Aiheesta muualla
* Viralliset sivut (islanniksi ja englanniksi)
Ola Olsson

**Karl-Olof ”Ola” Olsson** (1. joulukuuta 1943 Malmö – 19. marraskuuta 2008 Tukholma) oli ruotsalainen käsikirjoittaja, televisio-ohjaaja ja dramaturgian opettaja. Hän oli mukana muun muassa Kay Pollakin elokuvien *[[Lasten saari (elokuva)|Lasten saari]]* (1980), *[[Rakasta mua!]]* (1986) ja *[[Niin kuin taivaassa]]* (2004, Oscar-ehdokkuus) käsikirjoitustiimeissä. Hän oli keskeinen käsikirjoittaja myös televisiosarjassa *[[Öhmanin tavaratalo]]* (1987–1989).

Ola Olsson toimi 1980-luvulla Ruotsin television päädramaturgina. Yhtenä Pohjoismaiden arvostetuimmista dramaturgian opettajista hän vieraili vuonna 1984 Suomessa pitämässä viikon kurssin Yleisradion ammattiopiston ja Suomen Näytelmäkirjailijaliiton kutsumana. Opetuksessaan Olsson käytti usein esimerkkeinä maailman parhaina tarinoina pitämiään Raamattua, Henrik Ibsenin näytelmää *[[Nukkekoti (näytelmä)|Nukkekoti]]*, Milos Formanin elokuvaa *[[Yksi lensi yli käenpesän (elokuva)|Yksi lensi yli käenpesän]]* ja Akira Kurosawan elokuvaa *[[Seitsemän samuraita]]*. Hän arvosti myös urheilun dramatiikkaa ja mainitsi 1980-luvulla maailman parhaaksi televisio-ohjelmaksi Ruotsi–Neuvostoliitto-jääkiekko-ottelun.

## Lähteet

## Aiheesta muualla
*
Bouenza

**Bouenza** on departementti Kongon tasavallan eteläosassa. Sen hallinnollinen keskus on Madingou. Departementin pinta-ala on 12&nbsp;265,4 neliökilometriä. Asukasmääräksi arvioitiin 434&nbsp;925 henkeä vuonna 2018.

## Maantiede ja ilmasto
Bouenza on pinta-alaltaan Kongon tasavallan pienin departementti. Se rajoittuu lännessä Niarin, pohjoisessa Lékoumoun ja idässä Poolin departementteihin sekä etelässä Kongon demokraattiseen tasavaltaan.

Pinnanmuodostusta hallitsee departementin halki virtaavan Niarijoen laakson tasanko ja sen molemmin puolin kohoavat ylängöt ja kukkulat. Niarin tärkeimmät sivujoet ovat Louvizi, Loutété, Kenké, Loudima ja Bouenza. Bouenzajoella on useita järviä, joista suurin on Sinda.

Ilmasto on trooppinen ja kostea. Sadekaudet kestävät maaliskuusta toukokuuhun ja lokakuusta joulukuuhun. Vuotuinen sademäärä on 1&nbsp;400–1&nbsp;800 millimetriä. Lämpötila vaihtelee kesä-heinäkuussa 18 ja 25 sekä sadekaudella 25 ja 30 asteen välillä.

Kasvillisuus on pensas- ja ruohosavannia, sademetsää ja jokivarsien galleriametsiä. Metsissä on paljon arvopuita.

## Hallinnollinen jako ja asutus
Departementtiin kuuluu kymmenen piirikuntaa, kaksi kuntaa ja viisi kaupunkiyhdyskuntaa. Piirikunnat ja niiden keskuspaikat ovat Boko-Songho, Kayes, Kingoué, Loudima, Mabombo, Madingou, Mfouati, Mouyondzi, Tsiaki ja Yamba. Täysivaltaisia kuntia ovat Madingou ja kahteen arrondissementtiin jaettu Nkayi. Vuonna 2011 perustetut kaupunkiyhdyskunnat ovat Bouansa, Loudima, Loutété, Mabombo ja Mouyondzi. Tärkein taloudellinen keskus on Nkayi.

Asukkaista 86,5 prosenttia kuuluu vuoden 1974 väestönlaskennan mukaan kongoihin. Heidän alaryhmiään ovat bembet, dondot, kougnit, kambat ja mikenguet. Alkuperäiskansoihin kuuluvia tsiakeja ja loudimia on 0,23 %. Kieliä ovat kongon kielen murteet, lingala, kituba ja ranska.

## Historia
Nykyisissä rajoissaan vuonna 1967 perustettu departementti kuului ennen siirtomaa-aikaa Kongon kuningaskunnan ydinalueeseeen. Se on saanut nimensä Bouenzajoesta.

## Liikenne ja talous
Departementin kautta kulkevat valtatie RN1 ja Kongon–Atlantin rautatie. Maantieverkko on melko hyvä. Yoka-Ngassin lentokentällä ei ole enää liikennettä.

Bouenza tunnettiin aiemmin Kongon vilja-aittana, mutta nykyään kaupallinen maanviljely ja karjanhoito ovat taantuneet. Tärkeimmät viljelykasvit ovat maniokki, maissi, maapähkinä ja sokeriruoko. Tuotantoeläimiä ovat naudat, siat, vuohet, lampaat ja siipikarja. Metsätalouden merkitys on naapuridepartementteihin verrattuna vähäinen. Myös suuri osa entisistä teollisuuslaitoksista on suljettu. Departementissa toimivat muun muassa Saris-Congon suuri sokeritehdas, Dangoten ja Sonoccin sementtitehtaat, UBC:n kalkkikivikaivos ja Minocon rehutehdas. Moukoukouloussa Bouenzajoella on vesivoimalaitos ja Nkayissa sokeritehtaan höyryvoimala. Kaupankäynti keskittyy maataloustuotteisiin ja kulutustavaroihin.

## Matkailu
Matkailu on alueella vähäistä. Hotelli- ja ravintolapalveluja on Nkayissa, Madingoussa, Mouyondzissa, Bouansassa, Loutétéssa ja Loudimassa.

## Lähteet
San Marinon parlamenttivaalit 1978

**San Marinon parlamenttivaalit 1978** toimitettiin San Marinossa 28. toukokuuta 1978. Vaalit järjestettiin, koska San Marinon suur- ja yleisneuvosto hajotettiin vaaleja edeltävänä maaliskuuna. Vaaleissa valittiin maan suur- ja yleisneuvostoon 60 edustajaa viiden vuoden ajaksi. Valituista kolme oli naisia. Äänioikeutettuja oli 18 vuotta täyttäneet, ja heistä noin neljä viidennestä äänesti.

## Tulokset
Paikkajako vaalien jälkeen:
* Kristillisdemokraatit: 26
* Kommunistit: 16
* Sosialistit: 8
* Yhdistynyt sosialistinen puolue: 7
* Sosiaalidemokraatit: 2
* Tasavaltaa puolustava komitea: 1
* Marxistinen-leninistinen puolue: 0.

## Lähteet
San Marinon parlamenttivaalit 1974

**San Marinon parlamenttivaalit 1974** toimitettiin 8. syyskuuta 1974 San Marinossa. Vaaleissa valittiin San Marinon suur- ja yleisneuvostoon 60 edustajaa viisivuotiskaudelle. Valituista neljä oli naisia. Vaaleissa äänestysaktiivisuus oli 79,7&nbsp;%. Eniten paikkoja vaaleissa sai kristillisdemokraatit.

## Tulokset
Paikkajako vaalien jälkeen, sulkeissa muutos edellisiin vaaleihin:
* Kristillisdemokraatit: 25 (-2)
* Kommunistinen puolue: 15 (+1)
* Sitoutumattomat sosiaalidemokraatit: 9 (-2)
* Sosialistinen puolue: 8 (+1)
* Tasavaltaa puolustava komitea: 1 (+1)
* Demokraattinen kansanpuolue: 1 (+1)
* Lakiperusteinen oikeuksien puolue: 1 (0)
* Marxilais-leninistinen liike: 0

## Lähteet
Sinkkiperoksidi

**Sinkkiperoksidi** (ZnO2) on sinkki- ja peroksidi-ionien muodostama epäorgaaninen ioniyhdiste. Yhdistettä käytetään hapettimena ja antiseptisenä aineena.

## Ominaisuudet
Huoneenlämpötilassa sinkkiperoksidi on keltaista tai vaaleankeltaista kiteistä ainetta. Yhdiste ei liukene veteen, mutta reagoi hitaasti veden ja kiivaammin happojen kanssa muodostaen vetyperoksidia. Kuumennettaessa sinkkiperoksidi alkaa hajota sinkkioksidiksi ja hapeksi yli 150 °C:n lämpötilassa, ja hajoaminen voi tapahtua räjähdysmäisesti. Aine on vahva hapetin ja reagoi voimakkaasti useiden orgaanisten yhdisteiden kanssa.

## Valmistus ja käyttö
Sinkkiperoksidia valmistetaan sinkkioksidin ja vetyperoksidin reaktiolla tai sinkkisuolan ja emäksiseksi tehdyn vetyperoksidin reaktiolla. Tuotteen joukossa on usein sinkkioksidia.
:ZnO + H2O2 → ZnO2 + H2O

Sinkkiperoksidia käytetään vulkanoinninkiihdyttimenä kumien ja muiden elastomeerien valmistuksessa, hapettimena pyrotekniikassa ja haavojen puhdistuksessa antiseptisenä aineena.

## Lähteet
Liila Jokelin

**Liila Jokelin** (s. 29. marraskuuta 1989) on suomalainen muusikko, näytelmäkirjailija ja dramaturgi. Hän on valmistunut teatteri-ilmaisun ohjaajaksi Metropolia-ammattikorkeakoulusta vuonna 2015 sekä teatteritaiteen maisteriksi dramaturgian ja näytelmän kirjoittamisen koulutusohjelmasta Taideyliopiston Teatterikorkeakoulusta vuonna 2021.

Jokelinin lopputyö Teatterikorkeakoulussa oli *Leipuriakatemia*, jota esitettiin Kiia Laineen ohjaamana Teatteri Takomossa. Jokelinin teoksiin kuuluu myös muun muassa *Action Hero*, jonka hän itse ohjasi ja jonka kantaesitys oli lokakuussa 2022 Tampereen Työväen Teatterin Kellariteatterissa. Hän oli dramaturgina Yleisradion musikaalikuunnelmassa *Kaikki huutaa Dingo!*.

Musiikin puolella Jokelinin ensimmäinen albumi oli vuonna 2019 julkaistu *Kaamos on huono esileikki*. Siltä julkaistiin singlenä "Kuolleiden puolue". Vuonna 2023 ilmestyi albumi *Saapuu sankarina kevät*.

Liila Jokelinin isä Rauli Jokelin on teatteriohjaaja ja näytelmäkirjailija, ja myös hänen isovanhempansa toimivat teatterialalla.

## Diskografia
### Albumit
* 
* 

## Bibliografia
* 

## Lähteet
Sharazan

**Sharazan** on italialaisen popduo Al Bano & Romina Powerin single vuodelta 1981. Se on cover-versio Antonio Dammiccon, Ciro Dammiccon ja Stefano Dammiccon samannimisestä sävelteoksesta, joka oli julkaistu 1980. Albano Carrisi ja Romina Power laativat sävellykseen italiankielisen sanoituksen. Singlen b-puolena on Carrisin ja Powerin teos "Prima notte d'amore". Singlen molemmat puolet julkaistiin Al Bano & Romina Powerin studioalbumilla *Felicità* (1982). Albumi on julkaistu myös nimellä *Aria pura*.

"Sharazan" on julkaistu myös kymmenillä kokoelma-albumeilla, niin duon omilla kuin aikoinaan muodikkailla usean eri esittäjän kokoelmillakin. Al Bano & Romina Power levyttivät "Sharazanista" niin ikään espanjankielisen version, jonka singlejulkaisun b-puolena on "Na, na, na". Duo teki b-puolesta 1990-luvulla uuden version kitaristi Paco de Lucían kanssa. "Na, na, na" on Apulian murretta, ja se tarkoittaa "tässä, tässä, tässä" silloin kun jotakuta kehotetaan ottamaan rennosti ja nauttimaan, ja tälle tarjotaan esimerkiksi lasillinen viiniä ystävien seurassa.

Alkuperäinen "Sharazan" julkaistiin seitsentuumaisena vinyylisinglenä, jonka esittäjäksi merkitty Zacar on muusikko Ciro Dammiccon taiteilijanimi. Singlen b-puolena on "Caravan siesta". Zacarin alkuperäisversiossa kertosäkeistö on sanoitettu englanniksi, säkeistöt ovat kuorohyräilyä. Al Bano & Rominan versiossa myös säkeistöt on sanoitettu. Sävelmää tukeva kuorohyräily on vahvana taustalla. Albano Carrisi laulaa kertosäkeistöt.

"Sharazan" on unelmien paikka ja mielentila vailla eksakteja maantieteellisiä määreitä, paratiisi, jonka olemus on alkanut muotoutua jo laulun kertojien lapsuudessa. "Sharazanissa" vallitsee kesä nyt ja vastaisuudessa ("sempre estate ci sarà"), sinne lennetään taivaansinisin siivin ("ali azzurre per volare").

"Sharazan" on käännetty muun muassa saksaksi. Bernhard Brink levytti version "Scharazan, kleine Insel der Gefühle" vuonna 1997. Albano Carrisi ja Andrea Berg ovat levyttäneet kappaleesta kaksikielisen version, jossa osa on laulettu saksaksi ja osa italiaksi.

Albano Carrisi ei pitänyt "Sharazanin" alkuperäistä versiota toimivana, mutta hän vaistosi sävellyksessä potentiaalia, ja siitä tuli menestys. "Sharazan" nousi Sveitsin musiikkilistan kärkeen ja Saksan listan seitsemänneksi.

## Lähteet
Tannay (Ardennes)

**Tannay** on kunta Pohjois-Ranskassa Ardennesin departementissa Grand Estin alueella. Se sijaitsee Canal des Ardennesin varrella, noin 22 kilometriä Vouziers’n kaupungista koilliseen.

Saint-Martinin kirkko on keskiaikainen linnoitettu kirkko. Se rakennettiin uudelleen toisen maailmansodassa toukokuussa 1940 käytyjen taisteluiden jälkeen. Erityisen näyttäviä ovat kirkon kellotorni ja portaali. Kirkon sisällä olevaan kiveen on kaiverrettu vuosiluku 977, ja sitä pidetään yhtenä Ardennesin departementin vanhimmista. Toukokuussa 1940 alueella käydyn Stonnen taistelun muistoksi on pystytetty muistomerkki *Monument croix Desban*.

## Lähteet

## Aiheesta muualla
Munawar Saeed

**Syed Munawar Saeed** (s. 1. heinäkuuta 1941 Amroha, Uttar Pradesh) on pakistanilainen näyttelijä. Hänelle on kertynyt noin 200 elokuvaroolia ja 1&nbsp;000 televisioroolia. Saeedin roolihahmot ovat usein konnia ja lurjuksia.

## Ura
Saeed syntyi pohjoisintialaisessa Amrohan kaupungissa brittihallinnon aikana. Ennen näyttelijän uraansa hän toimi opettajana Karachissa. Saeed aloitti uransa esiintyvänä taiteilijana Pakistanin valtiollisella televisiokanavalla (Pakistan Television (PTV)) vuonna 1967. Hän näytteli 1970-luvulla useissa suosituissa televisiodraamoissa, kuten *Taqreeb-i-Imtihaan*.

Saeedin debyytti valkokankailla oli konnan rooli elokuvassa *Ghar Damaad* (1969). Elokuva ei menestynyt hyvin, mutta Saeedin osasuoritus teki vaikutuksen elokuvaohjaaja Shebab Kiranviin, joka antoi Saeedille roiston roolin elokuvassa *Bazaar*. Elokuva menestyi erinomaisesti, ja Saeed näytteli sen jälkeen roistoja elokuvasta toiseen. Hän kyllästyi toistamaan samaa roolityyppiä ja palasi televisiotuotantojen pariin.

Uransa myöhemmässä vaiheessa Saeed on näytellyt muun muassa televisiosarjoissa *Moorat*, *Bebaak* ja *Khandan*.

Vuonna 1973 Saeed voitti Nigar Award -palkinnon sivuroolistaan draamaelokuvassa *Anmol*.

## Lähteet

## Aiheesta muualla
*Karachi Literature Festival (KLF): Munawar Saeed
Öhmanin tavaratalo

**Öhmanin tavaratalo** (*Varuhuset*) on Peter Emanuel Falckin ja Ola Olssonin kehittämä ruotsalainen television draamasarja, jota tuotettiin 60 jaksoa vuosina 1987–1989. Laajaa henkilögalleriaa näyttelevät kymmenet ruotsalaisnäyttelijät, muun muassa Lena Endre, Nina Gunke, Fredrik Ohlsson ja Margreth Weivers. 

Monissa jaksoissa näyttelee myös suomalainen Pirkko Mannola. Hänelle tarjottiin alun perin sarjasta isompaakin roolia, mutta se olisi ollut hankalaa alakouluikäisen tyttären kanssa.

Kriitikot vieroksuivat saippuaoopperamaista sarjaa, mutta kaikenikäistä yleisöä se sai Ruotsissa parhaimmillaan 3,6 miljoonan katsojan verran.

Sarjaa esitettiin Suomessa Mainostelevision sunnuntai-iltojen ohjelmistossa marraskuusta 1987 alkaen, ja MTV oli myös sarjan osatuottaja. Kukin 45 minuutin jakso oli jaettu kahtia *[[MTV Uutiset#Kymmenen uutiset|Kymmenen uutisten]]* molemmin puolin.  Myös Suomessa sarja sai paljon katsojia ja ammattilaisilta kritiikkiä. *Helsingin Sanomien* televisioarvostelija Jukka Kajava luonnehti sarjaa yleismaailmallisten saippuaoopperalakien puitteissa tuotetuksi, joten odotettavissa ei ensijaksojen perusteella ollut mitään kovin laadukasta. Hänestä *Öhmanin tavaratalo* hortoilee komedian, melodraaman ja trillerin välimaastossa kiusallisen epäuskottavasti: ”Henkilöihin vielä voisi jotenkuten uskoakin, mutta ei siihen mitä he sanovat tai mitä heille tapahtuu.”

Sarja julkaistiin DVD:llä vuonna 2009 ja SVT:n Öppet arkiv -palvelussa 2015.

## Lähteet
Tannay

**Tannay** voi tarkoittaa seuraavia:

## Maantiede
* Tannay, kunta Ardennesin departementissa Ranskassa
* Tannay, kunta Nièvren departementissa Ranskassa
* Tannay, kunta Vaudin kantonissa Sveitsissä
American Le Mans Series -kausi 2003

**American Le Mans Series -kausi 2003** oli American Le Mans Series -sarjan viides kausi.

## Kilpailukalenteri
Meksikoon suunniteltu kilpailu peruttiin.

## Kilpailujen voittajat

Yleiskilpailun voittajat **lihavoituna**.
Amagne

**Amagne** on kunta Pohjois-Ranskassa Ardennesin departementissa Grand Estin alueella. Se sijaitsee noin 10 kilometriä Rethelin kaupungista itään.

Saint-Martinin kirkko on rakennettu alun perin 1100-luvulla. Sitä on kuitenkin muuteltu ja uudelleen rakennettu 1900-luvulle saakka. Erityisesti sen arkkitehtuurin monimuotoisuus, veistokset sekä ulko- ja sisäkoristeet tekevät siitä merkittävän, ja vuonna 1910 se luokiteltiin historialliseksi muistomerkiksi.

## Lähteet

## Aiheesta muualla
Grooming (salaliittoteoria)

**Grooming-salaliittoteoria** esittää, että seksuaalivähemmistöt hakeutuvat aktiivisesti lasten läheisyyteen, jotta voisivat käyttää näitä seksuaalisesti hyväkseen tai käännyttää nämä seksuaalivähemmistöjen edustajiksi. Salaliittoteoria esittää myös, että kouluissa annettava seksuaalivalistus olisi vahingollista lapsille, ja että sen ajajina olisivat seksuaalivähemmistöt.

Grooming on olemassa oleva termi, joka merkitsee lapsen valmistelemista seksuaalisiin tekoihin manipulaatiolla tai pakottamisella. Salaliittoteoriassa termiä käytetään eri merkityksessä, ja esimerkiksi seksuaalivalistusta tai seksuaali-identiteettien monimuotoisuudesta lapsille puhumista saatetaan pitää siinä groomingin piiriin kuuluvana. Termiä käyttävät erityisesti Yhdysvaltain republikaanisen puolueen äärioikeistolainen osa ja QAnon-salaliittoteorian kannattajakunta.

Yhdysvalloissa koulujen seksuaalivalistusta on vähennetty useissa osavaltioissa grooming-salaliittoteorian vaikutuksesta. Useita opettajia ja poliittisia vaikuttajia on syytetty lasten seksuaalisen hyväksikäytön sallijoiksi. Koulujen kirjastoista on poistettu teoksia, jotka käsittelevät seksuaalivähemmistöjä tai seksuaalisuutta. Lisäksi Pride-kulkueita on uhkailtu joukkoampumisilla.

## Katso myös
* Saatananpalvontapaniikki

## Lähteet
Mid-Ohio Sports Car Course

**Mid-Ohio Sports Car Course** on moottorirata, joka sijaitsee Lexingtonissa Ohiossa. Radan rakentaminen aloitettiin vuonna 1961 ja seuraavana vuonna se otettiin käyttöön.

Radalla ajetaan muun muassa IndyCar- ja IMSA Sportscar Championship -sarjojen kilpailuja.

## Lähteet

## Aiheesta muualla
* Viralliset verkkosivut 
* IMSAn sivuilla
Utah Motorsports Campus

**Utah Motorsports Campus** (myös nimellä **Miller Motorsports Park**) on moottorirata, joka sijaitsee Tooelen piirikunnassaissa Utahissa.

Radan rakentamisen aloitti Larry H. Miller, jonka mukaan se oli nimetty. Miller oli kerännyt urheiluautoja ja halusi ajaa niillä, mutta rataan oli myös laajempaa kiinnostusta ja radan budjetti kasvoi. Alan Wilson palkattiin radan suunnittelijaksi ja rakentaminen alkoi vuonna 2005. Rata valmistui 12 kuukaudessa pannukakun tasaiseen maastoon.

## Lähteet

## Aiheesta muualla
* Viralliset verkkosivut
Alena V. Ledeneva

**Alena V. Ledeneva** (; s. 1964) on politiikan ja yhteiskuntatutkimuksen professori School of Slavonic and East European Studiesissa (SSEES) University College Londonissa (UCL). Hänet tunnetaan Venäjällä ilmenevien ”blatien” eli korruption ja muiden epävirallisten käytänteiden tutkimuksistaan. .

## Ura
Ledeneva opiskeli taloustiedettä Novosibirskin valtionyliopistossa (1986) sekä yhteiskunta- ja poliittista teoriaa Cambridgen yliopistossa (Newnham College, M. Phil. 1992; Ph.D. 1996). Hän on toiminut tutkijatohtorina New Hall Collegessa Cambridgessa (1996–1999); senior fellow’na Harvardin yliopiston Davis Centerissä (2005); Simon-professorina Manchesterin yliopistossa (2006), vierailevana professorina Sciences Possa Pariisissa (2010) sekä vierailevana professorina  Institut d’études avancées’ssa Pariisissa (2013–2014). Hän on myös Valdai Discussion Clubin jäsen. Ledeneva johti (2013–2017) UCL:n osuutta Euroopan komission seitsemännen puiteohjelman rahoittamassa laajassa tutkimushankkeessa ”Anticorruption Policies Revisited: Global Trends and European Responses to the Challenge of Corruption” (ANTICORRP).

## Julkaisuja
* *[https://www.cambridge.org/de/academic/subjects/sociology/political-sociology/russias-economy-favours-blat-networking-and-informal-exchange?format=PB&isbn=9780521627436 Russia's Economy of Favours]* (Cambridge University Press, 1998)
* *[https://www.cornellpress.cornell.edu/book/9780801473524/how-russia-really-works/#bookTabs=1 How Russia Really Works]* (Cornell University Press, 2006)
* *[https://www.cambridge.org/core/books/can-russia-modernise/8DA7EF0B727BA67909073122838B2CF7 Can Russia Modernise? Sistema, Power Networks and Informal Governance]* (Cambridge University Press, 2013)
* *The Global Encyclopaedia of Informality, Volume 1 ([https://www.uclpress.co.uk/products/86227 Open access])* (UCL Press, 2018)
* *The Global Encyclopaedia of Informality, Volume 2 ([https://www.uclpress.co.uk/products/98242 Open access])* (UCL Press, 2018)

## Lähteet
Erding

**Erding** on kaupunki Ylä-Baijerissa, Saksassa. Se on samannimisen piirikunnan keskus, ja se sijaitsee noin 30 kilometriä Münchenin keskustasta koilliseen. Kaupungin väkiluku oli 37&nbsp;169 vuoden 2023 lopussa. Erdingin pinta-ala on 54,61 neliökilometriä.

## Talous
Erdingin ympäristö on maatalousvaltaista aluetta. Kaupungissa sijaitsee suuri kylpylä, Therme Erding.

Erdingistä pääsee S-Bahn-junilla Müncheniin ja muualle lähiseuduille. Münchenin lentoasema sijaitsee noin 10 kilometriä kaupungin keskustasta luoteeseen. Lisäksi kaupungissa sijaitsee Erdingin lentotukikohta.

## Lähteet

## Aiheesta muualla

* Kaupungin kotisivut
Circuit Trois-Rivières

**Circuit Trois-Rivières** on Trois-Rivièresissä Quebecissä sijaitseva katurata, joka on Pohjois-Amerikan vanhimpia katuratoja.
Ensimmäinen kilpailu järjestettiin vuonna 1967, jolloin se ajettiin myötäpäivään. Muina vuosina rataa on ajettu vastapäivään.

Radalla on ajettu muun muassa Formula Atlantic, Trans Am ja American Le Mans Series -sarjojen kilpailuja.

## Lähteet
Vladimirin palatsi

**Vladimirin palatsi** (ven. Влади́мирский дворе́ц, *Vladimirskij dvorets*) on Aleksanteri II:n pojan, Venäjän suuriruhtinas Vladimir Aleksandrovitš Romanovin entinen asuinpalatsi, joka sijaitsee Pietarin keskustassa Nevan rannalla Pietari-Paavalin linnoitusta vastapäätä.

Arkkitehtuuriltaan se edustaa uusrenessanssia. Se on yksi viimeisistä Pietariin rakennetuista keisarillisista palatseista. Suuriruhtinas Vladimir nimitti projektia johtamaan arkkitehti Aleksandr Rezanovin tämän vanhan venäläisen arkkitehtuurin tuntemuksen vuoksi. Rezanovia auttoi arkkitehtiryhmä, johon kuuluivat Vasili Kenel, Andrei Huhn, Ieronim Kitner ja Vladimir Šreter. Peruskivi muurattiin 15. heinäkuuta 1867. Rakennustyöt Palatsirantakadulla kestivät viisi vuotta vuosina 1867–1872, ja lisärakentaminen ja laajennukset jatkuivat 1880- ja 1890-luvuilla. Suuria kunnostustöitä tehtiin 1980-luvulla sekä vuonna 2010. 

## Lähteet
Myrkkypuutarha

**Myrkkypuutarha** tai **myrkyllisten kasvien puutarha** on erikoispuutarha, jossa esitellään myrkyllisiä, huumaavia tai haitallisia kasveja. Tyypillisesti myrkkypuutarhassa vieraileminen on mahdollista vain oppaan johdolla, eikä kasveja saa koskettaa, haistella tai syödä.

Tunnettuja myrkkypuutarhoja ovat muun muassa:
* Alnwickin linnan myrkkypuutarha (*Poison Garden*), Englanti
* Blarneyn linnan myrkkypuutarha (*Poison Garden*), Irlanti
* Güímarin pyramideilla sijaitseva myrkkypuutarha (*Jardín Venenoso*), Espanja
* Ippenburgin linnan myrkkypuutarha (*Magie- und Giftgarten*), Saksa

Suomen tunnetuin myrkkypuutarha lienee sijainnut Louhisaaren puistossa.

## Lähteet
American Le Mans Series -kausi 2006

**American Le Mans Series -kausi 2006** oli American Le Mans Series -sarjan kahdeksas kausi.

## Kilpailukalenteri

Kilpailut olivat kestoltaan 2 tuntia ja 45 minuuttia paitsi Sebringin (12 tuntia), Petit Le Mans (10 tuntia tai 1000 mailia, kumpi täyttyy ensin) ja Laguna Seca (4 tuntia).

## Kilpailujen voittajat

Yleiskilpailun voittajat **lihavoituna**.
Black Thought

**Tarik Luqmaan Trotter** (s. 3. lokakuuta 1973 Philadelphia, Pennsylvania, Yhdysvallat), taiteilijanimi: **Black Thought**, on yhdysvaltalainen rap-artisti ja näyttelijä sekä yhdysvaltalaisen hip hop -ryhmä The Rootsin keulahahmo ja toinen perustaja. Allmusic-sivuston mukaan häntä pidetään laajalti yhtenä aikansa taitavimmista, terävimmistä ja tuotteiliaimmista rap-artisteista. Hänen lyriikoidensa ominaispiirteitä ovat monitavuiset riimit, monimutkaisuus, kaksiselitteisyys ja poliittisuus. Hän on yksi *[[The Tonight Show Starring Jimmy Fallon]]* -keskusteluohjelman esiintyjistä.

## Yksityiselämä
Black Thought ja hänen vaimonsa Michelle menivät naimisiin vuonna 2010. Hänellä on neljä poikaa ja yksi tytär.

## Diskografia
### Sooloura
#### Studioalbumit
* 
* 
* 
#### EP:t
* 
* 
* 
### The Rootsin kanssa
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla

* 
* The Rootsin virallinen sivusto
Seinäkoloampiainen

**Seinäkoloampiainen** (*Ancistrocerus parietinus*) on erakkoampiaisiin lukeutuva pistiäislaji, joka viihtyy puoliavoimila paikoilla kuten pihapiireissä, missä on sille sopivaa pesintäpaikkaa. Itse pesän se muuraa kuitenkin savesta. Laji on merkittävä pölyttäjä. Naaras saalistaa toukkia valmiiksi omien toukkiensa ravinnoksi, ja siksi ihminen pitää lajia hyötyeläimenä. Laji ei ole helppo tunnistettava muiden erakkoampiaisten joukosta. Sen pituus vaihtelee noin vajaasta senttimetristä puoleentoista naaraan ollessa hieman koirasta suurempi. Laji lentää kesäkuukausina. Lajin pesäloisina tavataan kultiaisia (*Chrysis*) ja hentokiilukaisia (*Eulophidae*). 

## Lähteet

## Aiheesta muualla
* Laji.fi: Seinäkoloampiainen (''Ancistrocerus parietinus'')
* UniProt: Taxonomy - ''Ancistrocerus parietinus'' 
* University of Michigan, Animal Diversity Web (ADW): ''Ancistrocerus parietinus'' 
* Global Biodiversity Information Facility (GBIF): ''Ancistrocerus parietinus''
American Le Mans Series -kausi 2008

**American Le Mans Series -kausi 2008** oli American Le Mans Series -sarjan kymmenes kausi.

## Kilpailukalenteri

## Kilpailujen voittajat

Yleiskilpailun voittajat **lihavoituna**.
Ivan Truš

**Ivan Truš**  (17. tammikuuta 1869 Vysotske, Brodyn piirikunta, Galitsia – 22. maaliskuuta 1941 Lviv, Ukrainan SNT) oli ukrainalainen taidemaalari ja yhteiskunnallinen toimija sekä taide- ja kirjallisuuskriitikko. Hänen appensa oli Myh'ailo Drahomanov.

Opiskeltuaan Krakovan taideakatemiassa 1891–1897 Leon Wyczółkowskin ja Jan Stanisławski oppilaana Truš asui Lvivissä, jossa hän oli aktiivinen ukrainalaisissa taidepiireissä ja yhteiskunnallisessa elämässä. Hän oli Ivan Frankon ystävä ja perusti taidejärjestöjä, julkaisi ensimmäistä ukrainalaista taidelehteä *[[Artystytšnyi vistnyk]]*, maalasi muotokuvia Ševtšenkon tieteelliselle seuralle, opetti taidetta ja kirjallisuutta ja kirjoitti artikkeleita useisiin lehtiin. Hän matkusteli paljon, kävi useita kertoja Kiovassa, jossa hän opetti vuonna 1901, ja Krimillä 1901–1904, Italiassa 1902 ja 1908, Egyptissä ja Palestiinassa 1912.

Truš oli merkittävä ukrainalainen impressionisti, jonka värienkäyttö oli omaperäistä. Suurin osa hänen yli 6000 maalauksen tuotannostaan koostuu maisemista. Hän maalasi 350 muotokuvaa, joiden kohteina ovat hänen vaimonsa Arijadnan lisäksi kardinaali Sylvester Sembratovytš, metropoliitta Andrei Šeptytskyi, Ivan Franko, Vasyl Stefanyk, Lesja Ukrajinka, Oleksander Konyskyi, Ivan Netšui-Levytskyi, Volodymyr Antonovytš, Borys Hrintšenko, Myh'ailo Drahomanov, Myh'ailo Hruševskyi ja Mykola Lysenko. Ensimmäisen oman näyttelyn hän piti Lvivissä 1899, ja suuri retrospektiivinen näyttely pidettiin siellä hänen kuolemansa jälkeen 1941. Hänen maalauksiaan on runsaasti Kansallismuseossa ja muistomuseossa hänen entisessä kodissaan Lvivissä. Valikoima hänen kirjallisuus- ja taide-esseitään julkaistiin 1959.

## Maalauksia

Ivan franko by trush.jpg|Ivan Franko
Kateryna Hrushevska by Trush.jpg|Kateryna Hruševska
Кардинал Сембратович.jpg|Kardinaali Sylvester Sembratovytš
Ivan Trush - Italian Landscape.jpg|Maisema Italiasta
Ivan Trush Sea Coast.jpg|Merenranta
Trush Gagilky 1905 01.jpg|Hahilky 1905


## Lähteet

## Aiheesta muualla
Monacon parlamenttivaalit 2023

**Monacon parlamenttivaalit 2023** toimitettiin 5. helmikuuta 2023. Vaaleissa valittiin 24 edustajaa maan kansallisneuvostoon viiden vuoden ajaksi. Valituista 11 oli naisia. UNM-liitto, johon kuului liberaaleista, keskusta-oikeistolaisista ja konservatiiveista, sai vaaleissa kaikki 24 paikkaa haltuunsa. Vaalien äänestysprosentti oli 57,3. Vaaleja kuvattiin historiallisiksi.

## Lähteet
Madingou

**Madingou** on kaupunkikunta sekä Bouenzan departementin ja Madingoun piirikunnan hallinnollinen keskus Kongon tasavallassa. Se sijaitsee Niarijoen varrella 240 kilometriä Brazzavillesta länteen. Vuonna 2018 kunnassa oli arviolta 36&nbsp;183 asukasta.

Madingoun kautta kulkevat Brazzavillen ja Pointe-Noiren väliset valtatie RN1 ja Kongon–Atlantin rautatie. Kaupungin kehitys perustuu sen asemaan hallinto- ja palvelukeskuksena. Departementin taloudellinen keskus on Nkayi.

Madingoun piirikunnan pinta-ala on 590 neliökilometriä. Vuonna 2018 siellä oli arviolta 100&nbsp;783 asukasta.

## Lähteet
Constitution Hill

**Constitution Hill** on katu Lontoon City of Westminsterin kaupunkipiirissä. Se alkaa Buckinghamin palatsin edustalta ja päättyy lännessä Wellington Archiin Hyde Park Cornerin kiertoliittymässä. Sen eteläpuolella levittäytyy Buckinghamin palatsin puutarha ja pohjoispuolella Green Parkin kuninkaallinen puisto.

Constitution Hill sai alkunsa 1600-luvulla Kaarle II:n hallituskaudella. Kuninkaan kerrotaan käyneen siellä päivittäisellä kuntolenkillä *(constitutional)* spanieliensa kanssa, mistä katu sai myöhemmin nimensä. Uudistaessaan Green Parkia 1820-luvulla arkkitehti John Nash muokkasi Constitution Hillistä suoran kulkureitin, joka yhdistyi The Malliin Buckinghamin palatsin edustalla. Kadun toiseen päähän pystytettiin Wellington Arch kohtaan, jossa Green Park päättyy ja Hyde Park alkaa. Kuningatar Viktoria yritettiin murhata Constitution Hillillä 1840-luvulla kolme kertaa hänen matkatessaan katua pitkin vaunuissa.

## Lähteet
Heilbronnin piirikunta

**Heilbronnin piirikunta** () on piirikunta Saksassa Baden-Württembergin osavaltiossa Stuttgartin hallintopiirissä. Sen pinta-ala on 1&nbsp;099,91 neliökilometriä, ja siihen kuuluu 46 kuntaa. Kesäkuun 2022 lopussa piirikunnassa oli 352&nbsp;084 asukasta. Piirikunnan keskus on Heilbronn, joka ei kuitenkaan itse kuulu piirikuntaan, vaan se muodostaa oman kaupunkipiirinsä.

## Kunnat ja kaupungit

Heilbronnin piirikuntaan kuuluu 46 kuntaa, joista 18 on kaupunkeja. Suluissa kuntien asukasluvut 30. kesäkuuta 2022.

## Lähteet

## Aiheesta muualla

*Piirikunnan verkkosivut
Monacon parlamenttivaalit 2018

**Monacon parlamenttivaalit 2018** toimitettiin 11. helmikuuta 2018 Monacossa. Vaaleissa valittiin 24 edustajaa viisivuotiskaudelle Monacon kansallisneuvostoon. Priorité Monaco sai 21 edustajaa, Monacon horisontti kaksi ja monacolainen liitto yhden. Vaaleissa tutkintavankeudessa olevilla ei ollut äänioikeutta, jota Freedom House kritisoi. Vaalit olivat muuten vapaat.

## Lähteet
Kopriini

**Kopriini** on hämymustesienissä esiintyvä mykotoksiini, joka eristettiin ensin harmaamustesienestä. Kopriini aiheuttaa alkoholin kanssa antabusreaktion. Se on rakenteeltaan aminohappojohdannainen.

## Historia
Koska mustesienen nauttimista seurannut reaktio muistutti disulfiraamin aiheuttamaa antabusreaktiota, arveltiin pitkään että se sisälsi disulfiraamia. Vuonna 1956 tutkijat uskoivat eristäneensä disulfiraamia mustesienestä, mutta tulosta ei pystytty toistamaan. Vuonna 1975 mustesienestä löydettiin kopriini, ja 1979 sen vaikutusmekanismi saatiin selville.

## Kopriinimyrkytyksen oireet
Kopriinimyrkytyksen oireita ovat kasvojen punoitus, pahoinvointi, oksentaminen, heikotus, levottomuus, sydämentykytys, ja joissain tapauksissa päänsärky ja liiallinen syljeneritys. Oireet alkavat yleensä 5-10 minuuttia alkoholin nauttimisen jälkeen. Jos enempää alkoholia ei nautita, oireet laantuvat 2-3 tunnin kuluessa. Oireiden voimakkuus on suoraan suhteessa nautitun alkoholin määrään. Alkoholin nauttiminen voi laukaista oireet yli vuorokausi kopriinialtistumisen jälkeen. Kopriinimyrkytyksen oireita ei ilmene, jos sieniä on nautittu raakana, vaan ainoastaan jos ne on kypsennetty.

## Vaikutusmekanismi
Kopriini hydrolysoituu glutamiinihapoksi ja 1-aminosyklopropanoliksi, joka estää alkoholidehydrogenaasi-entsyymin toiminnan. Aminosyklopropanoli muuttuu elimistössä syklopropanonihydraatiksi, joka sitoutuu entsyymissä olevaan tioliryhmään ja pysäyttää entsyymin toiminnan. Jos kopriinin jälkeen nautitaan alkoholia, elimistöön kertyy myrkyllistä asetaldehydiä, joka ei metabolisoidu vähemmän haitalliseksi etikkahapoksi. Syklopropanonihydraatin kovalenttisidos on kuitenkin reversiibeli, joten oireet laantuvat kun alkoholin nauttiminen loppuu.

## Lähteet

## Aiheesta muualla

* PubChem: Coprine 
* Human Metabolome Database (HMDB): L-Coprine 
* Food Component Database (FooDB): L-Coprine 
* Toxin and Toxin Target Database (T3DB): L-Coprine 
* Kyoto Encyclopedia of Genes and Genomes (KEGG): Coprine
Monacon parlamenttivaalit 2013

**Monacon parlamenttivaalit 2013** toimitettiin 10. helmikuuta 2013 Monacossa. Vaaleissa valittiin 24 edustajaa Kansallisneuvostoon, ehdokkaita oli 74. Valituista viisi oli naisia. Vaaleissa Monacon horisontti sai 20 paikkaa, Monacolainen unioni kolme ja Renaissance yhden. Vaalien äänestysprosentti oli 74,6.

## Lähteet
Monacon parlamenttivaalit 2008

**Monacon parlamenttivaalit 2008** toimitettiin 3. helmikuuta 2008 Monacossa. Vaaleissa valittiin 24 edustajaa Kansallisneuvostoon. Valittujen joukossa oli kuusi naista. Valittujen parlamenttikausi kesti viisi vuotta. Vaalit olivat vapaat. Vaaleissa äänesti 76,9 prosenttia äänioikeutetuista. Monacolainen unioni sai vaaleissa 21 paikkaa, Rassemblement & Enjeux kolme.

## Lähteet
Monacon parlamenttivaalit 2003

**Monacon parlamenttivaalit 2003** toimitettiin 9. helmikuuta 2003 Monacossa. Vaaleissa valittiin 24 edustajaa maan parlamenttiin, Kansallisneuvostoon. Ennen vaaleja kansallisneuvostossa oli vain 18 edustajaa. Valituista viisi oli naisia. Vaaleissa äänesti neljä viidestä äänioikeutetusta. Paikoista 21 meni Liitto Monacon puolesta -puolueelle ja kolme Kansalliselle ja demokraattiselle liitolle.

## Lähteet
Monacon parlamenttivaalit 1998

**Monacon parlamenttivaalit 1998** toimitettiin kahtena kierroksena 1. ja 8. helmikuuta 1998. Vaaleissa valittiin 18 edustajaa Monacon parlamenttiin, kansallisneuvostoon, viideksi vuodeksi. Valituista neljä oli naisia. Äänestysprosentti oli ensimmäisellä kierroksella 72,8 ja toisella 65,4. Kolme puoluetta asetti yhteensä 37 ehdokasta, mutta vain yksi puolue, Kansallinen ja Demokraattinen liitto, pääsi kansallisneuvostoon ja sai kaikki 18 paikkaa.

## Lähteet
Monacon parlamenttivaalit 1993

**Monacon parlamenttivaalit 1993** toimitettiin Monacossa kahtena kierroksena 24. ja 31. tammikuuta 1993 Kansallisneuvoston 18 edustajan valitsemiseksi. Valitut olivat parlamentaarikkoja viiden vuoden ajan. Valituista yksi oli nainen. Vaaleissa Kansallinen ja demokraattinen liitto sai 15 paikkaa (kolme vähemmän kuin viime vaaleissa) ja Kansallinen ja edistyksellinen liike kaksi paikkaa (kaksi enemmän kuin viime vaaleissa). Lisäksi yksi sitoutumaton pääsi kansallisneuvostoon.

## Lähteet
Kabhi Haan Kabhi Naa

**Kabhi Haan Kabhi Naa** (; suom. ”Joskus kyllä, joskus ei”) on vuonna 1994 ensi-iltansa saanut intialainen hindinkielinen romanttinen komediaelokuva, jonka on ohjannut Kundan Shah. Pääosia näyttelevät Shah Rukh Khan, Deepak Tijori ja Suchitra Krishnamoorthi ensimmäisessä hindielokuvassaan. Khanin elokuvayhtiö Red Chillies Entertainment on ostanut elokuvan oikeudet.

Elokuva voitti kaksi Filmfare Awards -palkintoa, parhaan elokuvan ja parhaan suorituksen kriitikkopalkinnot. Sitä pidetään yhtenä Khanin parhaista roolisuorituksista ja Khan on sanonut sen olevan hänen oma suosikkinsa.

## Juoni
Huoleton haaveilija Sunil ihastuu tyttöön, joka on rakastunut toiseen ja yrittää erottaa tämän ja rakastamansa miehen.

## Näyttelijät

## Soundtrack

## Palkinnot
* Filmfare Awards
** Paras elokuva (kriitikkopalkinto)
** Paras suoritus (kriitikkopalkinto) – Shah Rukh Khan

## Lähteet

## Aiheesta muualla
* 
*
Artystytšnyi visnyk

**Artystytšnyi visnyk** (suom. 'Taiteen airut') oli ukrainalainen aikakausjulkaisu, jossa käsiteltiin kuvataiteita ja musiikkia. Se ilmestyi  Peremyšlissä ja Lvivissä 1905–1907. Sen toimittajia olivat Stanislav Ljudkevytš ja Ivan Truš. Lehteä avustivat O. Berežnytskyi, Ivan Bilykovskyi, Anatol Vah'nianyn, Filaret Kolessa ja Ivan Franko. Lehteä ilmestyi kymmenen numeroa.

## Lähteet

## Aiheesta muualla
Sven Nielsen

**Sven Nielsen** (18. maaliskuuta 1883 Stavanger – 21. tammikuuta 1958 Stavanger) oli norjalainen upseeri ja Høyren poliitikko. Hän istui suurkäräjillä vuosina 1934–1953 ja toimi Norjan kauppaministerinä vuonna 1945. Tätä ennen hän oli salkuton ministeri 1940–1945. Vuosina 1923–1925 Nielsen toimi Harstadin pormestarina.
## Lähteet

## Aiheesta muualla

* ''Sven Nielsen'' Norjan suurkäräjien verkkosivuilla
American Le Mans Series -kausi 2009

**American Le Mans Series -kausi 2009** oli American Le Mans Series -sarjan yhdestoista kausi.

Kaudella tuli uutena mukaan Challenge-luokka, joka ajoi viidessä kilpailussa. Luokassa käytettiin GT3-luokan autoja, ja osallistuminen oli ammattilaiskuljettajille sekä riittävän kokemustason omaavat, jotka eivät ansaitse toimeentuloa kilpailemalla.

## Kilpailukalenteri
Sarjan järjestäjä ilmoitti, että kymmenellä sarjan tallilla olisi mahdollisuus osallistua vuonna 2009 alkavaan Asian Le Mans Series -sarjaan, johon kutsutaan myös European Le Mans Series -sarjan kilpailijoita. Detroit Grand Prix'n nimellä tunnettu kilpailu peruttiin vuodelta 2009.

## Kilpailujen voittajat

Yleiskilpailun voittajat **lihavoituna**.

## Lähteet
Metyylietyyliketoniperoksidi

**Metyylietyyliketoniperoksidi** eli **MEKP** tai *2-butanoniperoksidi* on orgaaninen peroksidi, jota käytetään polymeerien silloittamiseen ja polymerointireaktion aloittamiseen. Sitä valmistetaan antamalla metyylietyyliketonin ja vetyperoksidin reagoida keskenään väkevien happojen kuten rikki- tai typpihapon läsnäollessa.

## Ominaisuudet
MEKP on väritön neste, jolla on voimakas, pistävä tuoksu. Se on voimakas hapetin ja epävakaa kemikaali. Yleensä sitä käytetään orgaanisella liuottimella stabiloituna, esimerkiksi 40-60 % seoksena dimetyyliftalaatin kanssa. Se reagoi voimakkaasti asetonin, vahvojen happojen, emästen, metallien, metallisuolojen, rikkiyhdisteiden ja pelkistimien kanssa, aiheuttaen palo- ja räjähdysvaaran. Se on syövyttävää, ärsyttävää, herkästi syttyvää (leimahduspiste 52&nbsp;°C)  ja puhtaana räjähdysherkkää.

## Lähteet
Dear Zindagi

**Dear Zindagi** (suom. ”Rakas elämä”) on vuonna 2016 ensi-iltansa saanut intialainen hindinkielinen draamaelokuva, jonka on ohjannut Gauri Shinde. Pääosia näyttelevät Alia Bhatt ja Shah Rukh Khan. Nuoren naisen kasvutarinasta kertova elokuva sai pääasiassa positiivisia arvosteluja kriitikoilta.

## Näyttelijät

## Soundtrack

## Lähteet

## Aiheesta muualla
* 
*
Kenneth Omeruo

**Kenneth Josiah Omeruo** (s. 17. lokakuuta 1993) on nigerialainen jalkapalloilija, joka pelaa puolustajana ja kapteenina Segunda División -seura CD Leganésissa ja Nigerian jalkapallomaajoukkueessa. Tämän lisäksi hän on pelannut urallaan mm. Chelsea FC:ssä. 

## Lähteet
Leon Balogun

**Leon Aderemi Balogun** (s. 28. kesäkuuta 1988 Länsi-Berliini, Saksa) on saksalaissyntyinen nigerialainen jalkapalloilija, joka pelaa puolustajana Queens Park Rangersissa ja Nigerian jalkapallomaajoukkueessa. Balogun on pelannut aiemmin Türkiyemspor Berlinissä, Hannover 96:ssa, Werder Bremenissä, Fortuna Düsseldorfissa, Darmstadt 98:ssa, Mainz 05:ssä, Brighton & Hove Albionissa ja Wigan Athleticissa ja Rangersissa. 

## Yksityiselämä
Leon Balogun syntyi Saksassa saksalaiselle äidille ja nigerialaiselle jorubataustaiselle isälle. Hän ei kuitenkaan osaa puhua joruban kieltä, koska hänen vanhempansa halusivat assimiloitua saksalaiseen kulttuuriin.

## Lähteet
Karl von Tubeuf

**Karl von Tubeuf** (20. tammikuuta 1862 Amorbach – 8. helmikuuta 1941 München) oli saksalainen metsätieteilijä, kasvipatologi ja kasvianatomian, -fysiologian ja -patologian professori. Hänen auktoritunnuksenaan oli TUBEUF. Hän opiskeli metsätieteitä Aschaffenburgissa ja Münchenin yliopistossa. Hän oli tunnetun metsätieteilijä Robert Hartigin assistentti ja sittemmin vävy ja seurasi appiukkoaan professorina. Hän oli muun muassa Münchenin kasvitieteellisen seuran ja Münchenin lintutieteellisen seuran johdossa, ja hänestä tuli sitoutunut luonnonsuojelun uranuurtaja. Hän toimitti myös kasvitieteellisiä aikakauslehtiä. Professuurista hän jäi emeritukseksi vuonna 1933.

Tubeuf oli saksalaista vapaaherrallista aatelia, joten hänen nimeensä liitetään yleensä **Freiherr** (vapaaherra).

## Lähteet
* Stadtgeschichte München

### Viitteet
Arne Sunde

**Arne Sunde** (6. joulukuuta 1883 Kristiania – 30. heinäkuuta 1972 Oslo) oli norjalainen juristi, upseeri ja Venstren poliitikko. Hän toimi Norjan oikeusministerinä 1930–1931 ja 1933–1935, salkuttomana ministerinä 1940, säännöstelyministerinä 1940–1942 ja merenkulkuministerinä 1942–1945. Vuosina 1929–1931 hän oli Akerin kunnan pormestari ja 1949–1952 Norjan YK-suurlähettiläs. Hän puheenjohti turvallisuusneuvostoa kesäkuussa 1949.

Sunden isä oli liikemies ja poliitikko Elias Sunde.
## Lähteet

## Aiheesta muualla
Lofot-Tidende

**Lofot-Tidende** on norjalainen vuonna 1987 perustettu paikallislehti, jonka toimitus on Leknesissä Vestvågøyn kunnassa. Lehti ilmestyy torstaisin ja kuuluu Amedia-konserniin.
## Lähteet

## Aiheesta muualla
* Lehden verkkosivut
Ossi Muurainen

**Ossi Muurainen** on suomalainen pesäpallon syöttötuomari joka tuomitsee Miesten Superpesistä. Muurainen aloitti syöttötuomarina miesten Superpesiksessä kaudella 1999. Kaudesta 2000 lähtien hänen tuomariparinaan on toiminut pelituomari Tommi Nupponen. He ovat tuominneet Itä-Länsi-ottelussa ja finaaliotteluissa. Muurainen on valittu vuoden parhaaksi tuomariksi kaksi kertaa. Hän on voittanut kaksi kertaa myös Superpesiksen kultaisen pillin joka jaetaan pelaajien äänestämälle parhaalle tuomarille. 27. kesäkuuta 2022 mennessä Muurainen oli tuominnut 547 ottelua Superpesiksessä. Hänellä on eniten tuomittuja otteluita kaikista tuomareista Superpesiksen historiassa.

## Lähteet
Suvilahti Event Hub

**Suvilahti Event Hub** (tai **Suvilahden viihdekeskus**) on Helsingin Kalasatamaan Suvilahden alueelle suunniteltu tapahtumakeskus, jossa voisi järjestää yleisötapahtumia. Rakennuksessa voisi olla myös toimistoja, hotelli, ravintoloita ja gallerioita. Suunniteltu koko on miltei 50&nbsp;000 kerrosneliömetriä, ja kävijöitä mahtuisi 3&nbsp;000–5&nbsp;000. Hanketta vetää Mikko Leppilammen puheenjohtama Suvilahti Event Hub -yhtiö.

Tapahtumakeskuksen rakentaminen hyväksyttiin Helsingin kaupunginvaltuustossa huhtikuussa 2023. Rakentamisen oli määrä alkaa saman vuoden aikana, ja valmistumisajankohdaksi arvioitiin kesää 2026. Rakentamista ei kuitenkaan voinut aloittaa, sillä asemakaavasta lähetettiin kaksi valitusta Helsingin hallinto-oikeuteen. Hallinto-oikeus hylkäsi molemmat valitukset huhtikuussa 2024, ja toinen valitus eteni korkeimpaan hallinto-oikeuteen, joka hylkäsi sen saman vuoden marraskuussa. Elokuussa 2025 ilmoitettiin, että rakentaminen alkaa aikaisintaan syksyllä 2026. Rakennustyöt kestäisivät noin 2,5 vuotta.

## Katso myös
* Suvilahti (kulttuurikeskus)

## Lähteet

## Aiheesta muualla
* Kutsukilpailun selostus
Bostoninkurkku

**Bostoninkurkku**, , on ruotsalainen kurkkusalaatti, johon kuuluu hienoksi hakattua maustekurkkua, punaista paprikaa, sipulia, sinapinsiemeniä ja muita mausteita.

## Historia
Nimestään huolimatta bostonkurkulla ei ole mitään tekemistä Bostonin kanssa. Se on ruotsalaisen AB Felix-yhtiön 1951 kehittämä tuote, johon käytettiin maustekurkkuviipaleita tehdessä ylijääneet kurkun päät. Nimi on peräisin yrityksen työntekijöille järjestetystä kilpailusta.

*Bostongurka* on ollut Felixin (nykyään Orklan omistuksessa) tavaramerkki vuodesta 1979 asti. Vuonna 1999 toinen elintarvikeyhtiö Björnekulla lanseerasi samalla nimellä samanlaisen kurkkusalaatin. Oikeudessa Björnekulla esitti, että *bostongurka* oli vesittynyt yleistermiksi, eikä Felixin tavaramerkki enää ollut voimassa. Oikeus kuitenkin ratkaisi vuonna 2005 asian Felixin hyväksi, ja Björnekulla ryhtyi kutsumaan tuotettaan "kurkkusilpuksi" ().

## Lähteet
Tommi Nupponen

**Tommi Nupponen** on suomalainen pesäpallon pelituomari, joka tuomitsee Miesten Superpesistä. Nupponen aloitti pelituomarina miesten Superpesiksessä kaudella 1999. Kaudesta 2000 lähtien hänen tuomariparinaan on toiminut syöttötuomari Ossi Muurainen. He ovat tuominneet Itä-Länsi-ottelussa ja finaaliotteluissa. Nupponen on valittu kolme kertaa vuoden parhaaksi tuomariksi. 27. kesäkuuta 2022 mennessä Nupponen oli tuominnut 505 Superpeesiksen ottelua. Nupponen oli kautta aikain ensimmäinen pelituomari, joka saavutti 500 Superpesiksessä tuomitun ottelun rajan.

## Lähteet
Signy-le-Petit

**Signy-le-Petit** on kunta Pohjois-Ranskassa Ardennesin departementissa Grand Estin alueella. Se sijaitsee noin 42 kilometriä Charleville-Mézièresin kaupungista luoteeseen rajoittuen Belgian rajaan.

Saint-Nicolasin kirkko on keskiaikainen linnoitettu kirkko. Espanjalaiset polttivat kirkon kolmikymmenvuotisessa sodassa vuonna 1636, mutta se rakennettiin uudelleen 1680-luvulla. Kirkon puolustuselementit ovat edelleen selvästi näkyvissä.

## Lähteet

## Aiheesta muualla
Gopnik

**Gopnik** () on venäläinen halventavaksi tarkoitettu termi, joka viittaa kaupunkilaiseen, matalasti koulutettuun ja mahdollisesti rikolliseen samannimisen alakulttuurin jäseneen. Termi syntyi Neuvostoliitossa 1980-luvun loppupuolella. Gopnikeihin yhdistetään lorvailu, väkivaltaisuus ja suvaitsemattomuus. Yleisen mielikuvan mukaan he viettävät aikaa kyykkyasennossa tupakoiden, juoden alkoholia ja syöden auringonkukansiemeniä.

Vaatemerkeistä erityisesti Adidas yhdistetään gopnikeihin. Adidas suunnitteli 1980-luvulla Neuvostoliiton olympiatiimin puvun. Olympialaisten jälkeen maa kielsi Adidaksen kapitalistisena propagandana, mutta kommunismin lakkauttamisen jälkeen vuonna 1991 merkki nousi Venäjällä uudelleen muotiin etenkin rikollispiireissä. Gopnikit alkoivatkin pukeutua Adidaksen verryttelypukuihin siksi, koska ne yhdistettiin rikollisiin.

Kuvan stereotyyppisestä gopnikista ovat luoneet kenties ennen kaikkea muut slaavilaiset ihmiset, jotka ovat pyrkineet huumorimielessä jäljittelemään heitä. Internetin myötä gopnik-alakulttuuri on levinnyt laajemmalle ja tullut tunnetuksi myös Venäjän ulkopuolella. Se on myös innoittanut muotisuunnittelijoita ja muusikkoja. Vuosien mittaan stereotyyppistä gopnikia on myös parodioitu mediassa niinkin paljon, että tyyli on menettänyt suosiotaan jo rikollismaailmassakin. Termi onkin alettu venäjän kielessä yhdistää pikkurikollisen sijaan yhä useammin pelkästään vihaiseen ja aggressiiviseen, heikompiaan kiusaavaan ihmiseen.

## Lähteet
Remo Forrer

**Remo Forrer** (s. 8. syyskuuta 2001) on sveitsiläinen laulaja. Hän voitti The Voice of Switzerland -ohjelman kolmannen tuotankokauden vuonna 2020 ja osallistui saksalaiseen I Can See Your Voice -ohjelmaan. Hän edusti Sveitsiä Eurovision laulukilpailussa 2023 kappaleella ”Watergun”.

## Lähteet
TuralTuranX

**TuralTuranX** on azerbaidžanilainen duo. Siihen kuuluu kaksoisveljekset **Tural Bağmanov** ja **Turan Bağmanov** (s. 30. lokakuuta 2000). He edustivat Azerbaidžania Eurovision laulukilpailussa 2023 kappaleella ”Tell Me More”.

## Diskografia
### Singlet
* ”Tell Me More” (2023)

## Lähteet
Diljá

**Diljá Pétursdóttir** (s. 15. joulukuuta 2001), tunnettu nimellä **Diljá**, on islantilainen laulaja. Hän edusti Islantia Eurovision laulukilpailussa 2023 kappaleella "Power". Hän esiintyi kilpailun 2. semifinaalissa, muttei edennyt finaaliin asti.

## Diskografia

### Singlet

* "Lifandi inni í mér" (2023)
* "Power (2023)

## Lähteet
Blanka Stajkow

**Blanka Stajkow** (s. 23. toukokuuta 1999), tunnetaan paremmin nimellä **Blanka** on puolalais-bulgarialainen laulaja ja malli. Hän edusti Puolaa Eurovision laulukilpailussa 2023 Liverpoolissa kappaleella ”Solo”. Hän tuli kilpailun finaalissa 19. sijalle saatuaan yhteensä 93 pistettä, joista 81 yleisöltä ja 12 ammattilaisraadeilta.

## Diskografia

* ”Better” (2021)
* ”Solo” (2023)
* ”Boys Like Toys” (2023)
* ”Rodeo” (2023)
* "Cara mia" (2024)
* "if u want me" (2024)

## Lähteet
Suomen joukkue jääkiekon maailmanmestaruuskilpailuissa 2023

**Suomen jääkiekkomaajoukkue** Suomessa ja Latviassa järjestestettävissä vuoden 2023 maailmanmestaruuskilpailuissa. Suomen joukkue pelasi A-lohkossa. 

Joukkueen päävalmentaja on Jukka Jalonen ja joukkueenjohtaja on Jere Lehtinen. 

Suomi päätyi lohkonsa kolmanneksi. Suomi pelasi Kanadaa vastaan puolivälierässä. Suomi hävisi Kanadalle 4-1. Suomen turnaus päättyi puolivälieriin ja 7. sijaan.  

## Kokoonpano

## Lähteet